Paz ejont kuit eus Jeriko, ez eas kalz a dud war e lerch.    Ha setu, daou zen dall, azezet war gostez an hent, a glevas e oa Jezuz o tremen, hag e krijont: Aotrou, Mab David, az pez truez ouzhimp!    Ar bobl o gourdrouze, evit ober dezho tevel; met int a grie kreñvoch: Mab David, az pez truez ouzhimp!    Jezuz, o chom a sav, o galvas, hag a lavaras: Petra a fell deoch e rafen evidoch?    Hag e lavarjont dezhañ: Aotrou, ma tigoro hon daoulagad.    O kaout truez outo, Jezuz a stokas ouzh o daoulagad, ha raktal e kavjont ar gweled, hag e heuilhjont anezhañ.    Evel ma tostaent ouzh Jeruzalem, ha ma voent e Betfage, tost da Venez an Olived, Jezuz a gasas daou eus e ziskibien,